डेस्पैकिटो’ के अलावा शकीरा, केटी पेरी, मरून5, टेलर स्विफ्ट और ड्रेक जैसे दर्जनों दूसरे आर्टिस्ट्स के विडियो भी प्रभावित हुए। तमाम मीडिया रिपोर्ट्स में बताया गया है कि जिस दौरान यू-ट्यूब से लोकप्रिय विडियो गायब रहें, उस वक्त विडियो पर एक स्टिल दिख रही थी जिसमें कई नकाबबंद शख्स कैमरे की तरफ बंदूक ताने दिख रहे थे। यह ऑरिजिनल विडिय का हिस्सा नहीं था और जब व्यूअर्स ने विडियो को प्ले करने की कोशिश की तो स्क्रीन पर ‘the video is unavailable’ यानी ‘विडियो अनुपलब्ध है’ लिखा संदेश आ रहा था। ‘डेस्पैकिटो’ सॉन्ग का टाइटल भी चेंज हो गया था वहां ‘Hacked by Prosox & Kuroi’SH & Shade & Akashi IT & KiraRoot & Xepher & SenpaiWeb & Misao’ लिखा आ रहा था। खुद को प्रोसोक्स ऐंड कुरोइश कहने वाले हैकरों ने विडियो के नीचे ‘फ्री फिलिस्तीन’ लिख दिया था।